
[bookmark: _GoBack]REDMET: Poziv za učešće na seminaru „EU fondovi“

Uvaženi,
Privredna komora Crne Gore, u saradnji sa Fondacijom Biznis start centar Bar i Regionalnim biznis centrom Berane, u petak, 23. oktobra 2026. godine, sa početkom u  10:00 časova u prostorijama Regionalnog biznis centra u Beranama, organizuje seminar:
„EU FONDOVI“
Seminar je namijenjen predstavnicima mikro, malih i srednjih preduzeća, preduzetnicima i svima koji žele da unaprijede svoja znanja o mogućnostima finansiranja poslovnih ideja i razvojnih projekata kroz fondove Evropske unije.
Seminar će voditi mr Radivoje Drobnjak, menadžer za programske aktivnosti u Naučno-tehnološkom parku Crne Gore, sa bogatim iskustvom u razvoju i implementaciji programa podrške preduzetništvu, inovacijama i malim i srednjim preduzećima.
Cilj seminara je da učesnicima pruži pregled dostupnih EU fondova i programa podrške namijenjenih privrednicima, kao i praktične smjernice za pripremu kvalitetnih i konkurentnih projektnih prijedloga. Kroz stručna izlaganja i diskusiju, učesnici će imati priliku da se upoznaju sa mogućnostima koje nude evropski programi finansiranja, ključnim koracima u pripremi projektnih aplikacija i preporukama za uspješniju pripremu projekata.
Značaj seminara
· Informisanje o dostupnim EU fondovima 
· Unapređenje znanja o pripremi projekata
· Razmjena iskustava i preporuka 
Pozivamo vas da se pridružite seminaru i iskoristite priliku da unaprijedite svoja znanja o EU fondovima i mogućnostima finansiranja razvoja vašeg preduzeća!
U cilju uspješne realizacije događaja, kao i zbog ograničenog broja mjesta, molimo vas da blagovremeno odredite svoje predstavnike. Pravo prvenstva učešća ostvaruje se prema redosljedu prijavljivanja. Troškovi učešća pokriveni su projektom.
Prisustvo možete potvrditi popunjavanjem prijave putem LINK-a a najkasnije do 22.10.2026. Agenda seminara nalazi se u prilogu.
Kontakt telefoni za dodatne informacije: 068 793 795 (Vladan Šćekić) i 020 230 446.
S poštovanjem,

Sektor za obrazovanje i kvalitet
　　　　　　　　　　　　　　　　　　　　　　　　　Direktor
　　　　　　　　　　　　　　　　　　　　　　　　　Mladen Perazić, s.r.

